ПРОТОКОЛ №18
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 04.06.2018 г. 

ПРИСЪСТВАТ: Бонка Дечева, Мариана Костова, Любка Андонова, Анелия Маркова, Вяра Камбурова, Виолета Главинова, Иван Стойчев, Иванка Шкодрова, Бонка Янкова, Александър Еленков. 

Отсъстват: Даниела Марчева, Красимир Шекерджиев. Драгомир Кояджиков, Вероника Имова, Атанаска Дишева, Деспина Георгиева, Олга Керелска. 

На заседанието присъстваха: 
Галина Хаджиева – старши експерт в отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

РАЗНИ

Р-1. ОТНОСНО: Извлечение от решение по протокол №13/16.05.2018 г.,               т. 10, на Комисия „Съдебна карта, натовареност и съдебна статистика“  към Съдийската колегия на Висшия съдебен съвет относно увеличаване щатната численост на Районен съд - Перник с 3 (три) щатни бройки за длъжността „съдия“. 
 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, на ПЛЕНУМА НА ВИСШИЯ СЪДЕБЕН СЪВЕТ да РАЗКРИЕ, на основание чл. 30, ал. 2, т. 8 от ЗСВ, 1 (една) щатна длъжност „съдия“ в Районен съд - Перник, считано от датата на вземане на решението.

1.2 ПРЕДЛАГА НА СЪДИЙСКАТА КОЛЕГИЯ ДА ОСТАВИ без уважение предложението на административния ръководител – председател на Районен съд – Перник за увеличаване щатната численост на Районен съд - Перник с още 2 (две) длъжности „съдия“. 

Мотиви: Утвърдената щатна численост на Районен съд – Перник е от 17 (седемнадесет) магистрати, в това число административен ръководител - председател и 2 (две) длъжности „заместник на административния ръководител – заместник-председател“. На 1 (една) вакантна длъжност „съдия“, с решение по пр. №45/07.11.2017 г. на Съдийската колегия на Висшия съдебен съвет е назначена по реда на чл. 193, ал. 6 от Закона за съдебната власт Мария Венциславова Милушева – прокурор в Софийска районна прокуратура, като назначаването й се обжалва пред Върховния административен съд. На тази свободна длъжност в момента е командирован  младши съдия от Окръжен съд – Перник - Ивета Венциславова Иванова, чийто срок на назначение по чл. 240 от ЗСВ изтича през месец юли 2018 г. и същата следва да бъде назначена на длъжност „съдия“ в районен съд.
Съгласно приетия с решение на Съдийската колегия на Висшия съдебен съвет по протокол №17/29.05.2018 г. Анализ на натовареността на съдилищата през 2017 г, Районен съд – Перник е на трето място по натовареност по щат към делата за разглеждане в районните съдилища. Показателите са следните: един съдия месечно разглежда 59,04 дела, при средна за страната 45,97. Свършените дела месечно от един съдия са 54,01, при средна за страната 39,02. Въпреки становището на Комисия „Съдебна карта, натовареност и съдебна статистика“, че поради високия дял /73% от общия брой граждански дела/ на заповедните производства, които според комисията са дела с незначителна правна и фактическа сложност, не се налага увеличаване на щатната численост, Комисията по атестирането и конкурсите счита, че съдът остава един от най-натоварените районни съдилища. Следва да се отбележи, че с измененията в ГПК се завиши обема от работа по отношение на заповедните производства. С разпоредбата на чл. 414а от ГПК при постъпило възражение срещу заповедта за изпълнение се предвижда още една размяна на книжа и втора проверка и преценка на доказателства. С оглед тази допълнително предвидена от законодателя процедура в заповедните производства, както и с оглед високия брой на такива производства в Районен съд – Перник се очертава необходимостта от една длъжност „съдия“ в гражданско отделение.
Административният ръководител на Окръжен съд – Перник в становището си относно искането на председателя на Районен съд – Перник за увеличаване щатната численост на съда с 3 (три) щатни длъжности „съдия“, изискано от Комисията с решение по пр. №17/28.05.2018 г.,  изразява съгласие за увеличаване на щатната численост на Районен съд – Перник най-малко с една щатна длъжност „съдия“, но не и за сметка намаляване щатната численост на Районен съд – Радомир или Районен съд – Трън. Като в случай, че бъде увеличена щатната численост на Районен съд – Перник, той предлага на новоразкритата длъжност да бъде устроен младшия съдия от Окръжен съд – Перник с изтичащ двугодишен срок на назначение.
Във връзка с горното Комисията по атестирането и конкурсите към Съдийската колегия на ВСС, счита че е налице необходимост от увеличаване щатната численост на Районен съд – Перник само с 1 (една) нова длъжност „съдия“, като искането на председателя на РС – Перник в останалата част за разкриване на още две длъжности за съдия следва да бъде отхвърлено като неоснователно.

1.3. ИЗПРАЩА предложението за разкриване на 1 (една) длъжност „съдия“ в Районен съд – Перник на Комисия „Бюджет и финанси” към Пленума на ВСС за съгласуване по отношение на финансовата обезпеченост.

1.4. ВНАСЯ предложението в заседанието на Съдийската колегия на Висшия съдебен съвет, насрочено на 12.06.2018 г., за разглеждане и произнасяне. 

Р-2. ОТНОСНО: Становище от Надя Миткова Митева - прокурор в Районна прокуратура - Свиленград и Свилена Стоянова Давчева - съдия в Районен съд - Сливен - класирани кандидати в конкурс за първоначално назначаване в апелативните съдилища - наказателна колегия (обн. ДВ, бр. 8/29.01.2016 г.) с приложена съдебни решения. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1 Приема за сведение становищата на кандидатите в конкурса за първоначално назначаване в апелативните съдилища. 

2.2. Внася материалите по т. Р-2 в заседанието на Съдийската колегия на ВСС, насрочено на 05.06.2018 г. 

Р-3. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Бистра Николова Атанасова - съдия в Апелативен съд - София, с ранг „съдия във ВКС и ВАС“ - кандидат за заемане на длъжността „заместник на административния ръководител - заместник-председател“ на Апелативен съд - София. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРИЕМА становището за притежаваните професионални качества на Бистра Николова Атанасова - съдия в Апелативен съд – София. 

3.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 3.1. на Бистра Николова Атанасова - съдия в Апелативен съд – София.  

Р-4. ОТНОСНО: Предложение от административния ръководител - председател на Апелативен съд - София за назначаване на Бистра Николова Атанасова - съдия в Апелативен съд - София, с ранг „съдия във ВКС и ВАС“, на длъжността „заместник на административния ръководител - заместник-председател“ на Апелативен съд - София. 
  
КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1 Предлага на Съдийската колегия на ВСС да назначи, на основание чл. 168, ал. 2 от ЗСВ, Бистра Николова Атанасова - съдия в Апелативен съд - София, с ранг „съдия във ВКС и ВАС“, на длъжността „заместник на административния ръководител - заместник-председател“ на Апелативен съд – София, с ранг „съдия във ВКС и ВАС“, с основно месечно трудово възнаграждение съгласно Таблица 1 на ВСС. 

4.2. Внася предложението в заседанието на Съдийската колегия на ВСС, насрочено на 12.06.2017 г., за разглеждане и произнасяне. 

Р-5. ОТНОСНО: Преназначаване на Даниела Росенова Иванова - и.ф. административен ръководител - председател на Апелативния специализиран наказателен съд съгласно разпоредбата на чл. 169, ал. 5, във връзка с §205 от ПРЗ на ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСТАВИ БЕЗ УВАЖЕНИЕ искането на Даниела Росенова Иванова, и. ф. административен ръководител - председател на Апелативен специализиран наказателен съд за преназначаване на основание чл. 169, ал. 5 от ЗСВ в Апелативен съд – София – наказателна колегия.

Мотиви: Съгласно разпоредбата на чл. 169, ал. 5 от ЗСВ във връзка с § 205 от ПЗР на ЗСВ административният ръководител с приключил мандат има възможност да се върне на заеманата преди избора длъжност или да останете в същия орган на съдебната власт, в който е заемал  длъжността административен ръководител. Искането на съдия Даниела Росенова касае друг равен по степен орган на съдебната власт на органа, в който тя е била председател. Точният прочит на нормите ясно показва, че след освобождаване от длъжността „административен ръководител” лицата  могат да се върнат на заеманата преди избора длъжност или на равна по степен длъжност, освен в случаите, когато са били назначени от по-ниско ниво на орган на съдебната власт, каквото изключение се явява и настоящият случай. Съдия Даниела Росенова е избрана за административен ръководител на Апелативен специализиран наказателен съд с решение по пр. №40/01.12.2011 г., когато е заемала длъжността „съдия“ в Софийски градски съд, т.е. от по-ниско ниво. Възможността, която разпоредбата на чл. 169, ал. 5 от ЗСВ дава на магистратите след приключване на мандата,  е най-много оставането в същия орган, когато те са назначени от по-ниско ниво, но не и допълнителна възможност за избор на друг равен по степен на него орган на съдебната власт. 

5.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, на ПЛЕНУМА НА ВИСШИЯ СЪДЕБЕН СЪВЕТ да СЪКРАТИ, на основание чл. 30, ал. 2, т. 8 от ЗСВ, 1 (една) свободна длъжност „съдия“ в Окръжен съд - Силистра, считано от датата на вземане на решението.
 
5.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ на основание чл. 30, ал. 5, т. 7 от ЗСВ НА ПЛЕНУМА НА ВИСШИЯ СЪДЕБЕН СЪВЕТ да разкрие на основание чл. 30, ал. 2, т. 8 от ЗСВ 1 (една) длъжност „съдия” в Апелативен специализиран наказателен съд, считано от датата на вземане на решението.
Мотиви: Разкриването на 1 (една) длъжност „съдия” в Апелативен специализиран наказателен съд се налага с оглед необходимостта от устройване на административния ръководител с изтекъл мандат - съдия Даниела Росенова Иванова. Във връзка влязло в сила решение №7012/29.05.2018 г. по адм. д. №8528/2017 г. по описа на Върховния административен съд предстои назначеният с решение на Съдийската колегия на ВСС по пр. №29/18.07.2017 г. новоизбран председател – Георги Василев Ушев да встъпи в длъжност. В тази връзка и тъй като той е магистрат от друг съд, в Апелативния специализиран наказателен съд не е налице свободна магистратска длъжност, на която да бъде преназначен досегашният председател. С писмо с изх. №ВСС-6268/30.05.2018 г. е дадена възможност на съдия Росенова да посочи на каква длъжност иска да бъде възстановена. С писмо  вх. №ВСС- 6268/01.06.2018 г. съдия Росенова заявява, че поддържа предходната си молба за преназначаване в Апелативен съд – София или алтернативно да остане на длъжност „съдия“ в Апелативен специализиран наказателен съд. С оглед на това Комисията счита, че възможността, предвидена в разпоредбата на чл. 169, ал. 5 от ЗСВ във връзка с §205 от ПЗР на ЗСВ за оставане на административния ръководител с приключил мандат в същия орган на съдебната власт, където е бил назначен, е по-благоприятна за Даниела Росенова и следва да бъде разкрита нова съдийска длъжност в Апелативен специализиран наказателен съд, като се съкрати  1 (една) свободна длъжност „съдия“ в Окръжен съд – Силистра. Към момента в Окръжен съд - Силистра има две незаети длъжности „съдия“, като при съкращаването на едната свободна длъжност „съдия“ натовареността на органа остава ниска спрямо средната за страната, което позволява намаляване на щатната численост на съда с 1 (една) щатна длъжност „съдия“.

5.4. Внася предложението по т. 5.1, т. 5.2 и т. 5.3. в заседание на Съдийската колегия на ВСС, насрочено за 05.06.2018 г., за разглеждане и произнасяне.

ЕДИННИ ФОРМУЛЯРИ

С-1. ОТНОСНО: Извънредно атестиране на Сунай Юсеин Осман - председател на Районен съд - Ардино, с ранг „съдия във ВКС и ВАС”, във връзка с решение на КАК-СК по протокол №8/12.03.2018 г., т. Р-6. 

Гласували: „За“ – 10. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 4 във връзка с чл. 197, ал. 5, т. 2 от ЗСВ за провеждане на извънредно атестиране на Сунай Юсеин Осман - председател на Районен съд - Ардино, с ранг „съдия във ВКС и ВАС”.

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 93 (деветдесет и три) точки на Сунай Юсеин Осман - председател на Районен съд - Ардино, с ранг „съдия във ВКС и ВАС”. 

1.3. ПРЕДОСТАВЯ, на основание чл. 205, ал. 1 от ЗСВ, на Сунай Юсеин Осман - председател на Районен съд - Ардино, с ранг „съдия във ВКС и ВАС” резултатите от атестирането, за запознаване. 

С-2. ОТНОСНО: Извънредно атестиране на Божана Костадинова Желязкова - съдия в Софийски градски съд, с ранг „съдия във ВКС и ВАС”, във връзка с решение на КАК-СК по протокол №5/12.02.2018 г., т. Р-5.2.1.

(В гласуването не участва г-жа Мариана Костова)

Гласували: „За“ – 9. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Налице са условията по чл. 196, т. 4 във връзка с чл. 197, ал. 5, т. 1 от ЗСВ за провеждане на извънредно атестиране на Божана Костадинова Желязкова - съдия в Софийски градски съд, с ранг „съдия във ВКС и ВАС”.

2.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 98 (деветдесет и осем) точки на Божана Костадинова Желязкова - съдия в Софийски градски съд, с ранг „съдия във ВКС и ВАС”. 

2.3. ПРЕДОСТАВЯ, на основание чл. 205, ал. 1 от ЗСВ, на Божана Костадинова Желязкова - съдия в Софийски градски съд, с ранг „съдия във ВКС и ВАС” резултатите от атестирането, за запознаване. 

С-3. ОТНОСНО: Периодично атестиране на Валентин Димитров Бойкинов - съдия в Софийски градски съд, с ранг „съдия във ВКС и ВАС”,  във връзка с решение на КАК-СК по протокол №5/12.02.2018 г., т. Р-5.3.1.

(В гласуването не участва г-жа Мариана Костова)

Гласували: „За“ – 9. 

КОМИСИЯТА ПО АТЕСТИРАНЕТО И КОНКУРСИТЕ 

3.1. Налице са условията по чл. 196, т. 3 от ЗСВ за провеждане на периодично атестиране на Валентин Димитров Бойкинов - съдия в Софийски градски съд, с ранг „съдия във ВКС и ВАС”.

3.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 95 (деветдесет и пет) точки на Валентин Димитров Бойкинов - съдия в Софийски градски съд, с ранг „съдия във ВКС и ВАС”.

3.3. ПРЕДОСТАВЯ, на основание чл. 205, ал. 1 от ЗСВ, на Валентин Димитров Бойкинов - съдия в Софийски градски съд, с ранг „съдия във ВКС и ВАС”, резултатите от атестирането за запознаване. 

С-4. ОТНОСНО: Предложение от административния ръководител - председател на Окръжен съд - Благоевград за предварително атестиране на Димитър Куртев Демирев - младши съдия в Окръжен съд - Благоевград. 

Гласували: „За“ – 10. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Налице са условията по чл. 196, т. 1 от ЗСВ за провеждане на предварително атестиране на Димитър Куртев Демирев - младши съдия в Окръжен съд - Благоевград.
4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 97 (деветдесет и седем) точки на Димитър Куртев Демирев - младши съдия в Окръжен съд - Благоевград.

4.3. ПРЕДОСТАВЯ, на основание чл. 205, ал. 1 от ЗСВ, на Димитър Куртев Демирев - младши съдия в Окръжен съд - Благоевград, резултатите от атестирането, за запознаване. 

С-5. ОТНОСНО: Предложение от административния ръководител - председател на Софийски районен съд за придобиване статут на несменяемост на Иванина Иванова Пъстракова - съдия в Софийски районен съд, с ранг „съдия в ОС” 

Гласували: „За“ – 10. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Налице са условията по чл. 196, т. 1 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на атестиране за придобиване статут на несменяемост на Иванина Иванова Пъстракова - съдия в Софийски районен съд, с ранг „съдия в ОС”.

5.2. Провежда атестиране, на основание чл. 209, ал. 1 от ЗСВ, на Иванина Иванова Пъстракова - съдия в Софийски районен съд, с ранг „съдия в ОС” и ИЗГОТВЯ, комплексна оценка "МНОГО ДОБРА" – 97 (деветдесет и седем) точки. 

5.3 ПРЕДОСТАВЯ на Иванина Иванова Пъстракова - съдия в Софийски районен съд, с ранг „съдия в ОС”, резултатите от атестирането за запознаване.

ПОЛУЧЕНА ЧАСТ Х НА ЕФ ПО НОВИЯ РЕД

С-16. ОТНОСНО: Периодично атестиране на Цветко Аспарухов Лазаров - съдия в Апелативен съд - София, с ранг „съдия във ВКС и ВАС”, във връзка с решение на КАК-СК по протокол №5/12.02.2018 г., т. Р-5. 

Гласували: „За“ – 10. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Цветко Аспарухов Лазаров - съдия в Апелативен съд - София, с ранг „съдия във ВКС и ВАС”. 

16.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Цветко Аспарухов Лазаров - съдия в Апелативен съд - София, с ранг „съдия във ВКС и ВАС”. 

16.3. Внася предложението в заседанието на Съдийската колегия на ВСС, насрочено на 12.06.2018 г., за разглеждане и произнасяне. 

С-17. ОТНОСНО: Извънредно атестиране на Розинела Тодорова Янчева - съдия в Софийски градски съд, с ранг „съдия във ВКС и ВАС”, във връзка с решение на КАК-СК по протокол №5/12.02.2018 г., т. Р-5.2.1. 

Гласували: „За“ – 10. 

 КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Розинела Тодорова Янчева - съдия в Софийски градски съд, с ранг „съдия във ВКС и ВАС”. 

17.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Розинела Тодорова Янчева - съдия в Софийски градски съд, с ранг „съдия във ВКС и ВАС”. 

17.3. Внася предложението в заседанието на Съдийската колегия на ВСС, насрочено на 12.06.2018 г., за разглеждане и произнасяне. 

С-18. ОТНОСНО: Извънредно атестиране на Здравка Ангелова Иванова - Рогачева - съдия в Софийски градски съд, с ранг „съдия във ВКС и ВАС”, във връзка с решение на КАК-СК по протокол №5/12.02.2018 г., т. Р-5.2.1. 

Гласували: „За“ – 10. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Здравка Ангелова Иванова - Рогачева - съдия в Софийски градски съд, с ранг „съдия във ВКС и ВАС”. 

18.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Здравка Ангелова Иванова - Рогачева - съдия в Софийски градски съд, с ранг „съдия във ВКС и ВАС”. 

18.3. Внася предложението в заседанието на Съдийската колегия на ВСС, насрочено на 12.06.2018 г., за разглеждане и произнасяне. 

ДОПЪЛНИТЕЛНИ ТОЧКИ

ПРЕРАЗПРЕДЕЛЯНЕ НА ПРЕПИСКИ

С-19. ОТНОСНО: Предложение от административния ръководител - председател на Окръжен съд - Пловдив за предварително на Георги Росенов Гетов  - младши съдия в Окръжен съд - Пловдив. 

Гласували: „За“ – 10. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

19.1. Определя докладчик по преписката г-н Иван Стойчев, в състав г-жа Бонка Дечева и г-жа Иванка Шкодрова.  

19.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

С-20. ОТНОСНО: Предложение от административния ръководител - председател на Окръжен съд - Пловдив за предварително на Николай Диянов Голчев  - младши съдия в Окръжен съд - Пловдив. 

Гласували: „За“ – 10. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

20.1. Определя докладчик по преписката г-жа Бонка Дечева, в състав г-н Иван Стойчев и г-жа Иванка Шкодрова 

20.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

В 10,44 часа в залата присъстват 8 човека от професионалната квота на Комисията по атестирането и конкурсите и поради липса на кворум заседанието се закрива. 
Точки С-6, С-7, С-8, С-9, С-10, С-11, С-12, С-13, С-14 и С-15 се отлагат за следващото заседание на 11.06.2018 г. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
БОНКА ДЕЧЕВА (п)